da en nl en de da nn da en da da da da da da da da da en nb da da da da da nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
ANMELDELSE: JABRA COACH – TRÅDLØSE HØRETELEFONER MED TRÆNINGSMAKKER
Disse høretelefoner fra Jabra er efterhånden testet godt og grundigt, for det er ved at være et godt stykke tid siden, jeg var til præsentation af dem, men har bare ikke lige fået skrevet om dem før nu. Og det er faktisk for galt, for det er en suveræn gadget, som jeg er megaglad for! Der er mange highlights ved disse, se bare her:
De sidder virkelig godt fast i øret uden at genere det mindste. Jeg kan ikke have små høretelefoner siddende i øret, uden at de falder ud, så jeg er så begejstret for den lille ørekrog, der gør, at også jeg kan bruge små høretelefoner.
Lyden er supergod! Der er både dybde, bas og klang, og de lukker andre lyde godt ude. Faktisk kan du selv bestemme, hvor meget de skal lukke ude, alt efter hvilken af de medfølgende gummi-dupper du vælger.
De er trådløse. Det er så fedt, at man ikke har en ledning dinglende!
De har indbygget trænings-coach, som guider dig igennem de træningspas, du vælger i den medfølgende app. Mere om det længere nede.
Der er også mikrofon, så du kan tale i telefon. Det er dog ikke så aktuelt for mig, da jeg ikke er i stand til at tale, mens jeg løber eller træner, hehe, men rigtig fin feature, og jeg har skam brugt den, når jeg ikke træner.
Coach-funktionen består af cross-training-programmer med en sammensætning af øvelser, som du laver på tid, så pulsen kommer op. En stemme samt app’en guider dig igennem, og programmerne kan køres flere gange i træk, alt efter hvor lang tid man har. Øvelserne er helt klassiske squats, sprællemand, lunges, høje knæløft, burpees osv.
Hvis jeg boede i hus med have, ville jeg helt sikkert bruge den funktion, men da jeg bor i en lejlighed med underbo og meget knirkende gulve, så fungerer det ikke rigtigt for mig. Kunne selvfølgelig gøre det udenfor, men det ville alligevel være lidt mærkeligt, hvis jeg stod ude i gården eller på gaden og hoppede rundt som en gal. Faktisk ærgrer det mig, for det ville være genialt lige at kunne køre et kort program efter mine løbeture. Må ignorere underboen og prøve det af i lejligheden en dag. Det varer jo ikke så længe, så måske går det 🙂
Men som I kan fornemme, er jeg yderst tilfreds med disse høretelefoner, og det er jeg generelt med Jabra, som laver rigtig gode (danske!) produkter.
Leave a Comment CATEGORIES: Test og anmeldelser TAGGED: gadgets, høretelefoner
Lækkert lydgear til løb og tale
Jeg var for nylig til et fedt Jabra event med præsentation af nye produkter blandet med god mad og skøn musik fra Ida Corr. Elsker bare Jabras produkter, som er lækkert design, virkelig god lyd og rimelige priser – og så er det dansk! Jeg forelskede mig i disse nye og lækre Jabra Rox ørebøffer, som jeg var så heldig at få lov at teste, og de fortjener et par ord med på vejen.
Mine ører er af en eller anden grund ikke bygget til høretelefoner uden bøjle, de falder ud med det samme, så jeg har længe været på jagt efter nogle, som kan sidde fast. Disse er både trådløse og har en lille blød “dut”, der får den til at sætte sig godt fast inde i øret, som I måske kan ane på billedet. Og de sidder fuldstændig fast! Testede dem på årets første løbetur for nylig, og de rokkede sig ikke ud af stedet, og samtidig er lyden rigtig god. Det er den lille dut, der gør forskellen for mig, for det gør, at de hæfter meget bedre i øret. Det andet smarte er, at de hæfter sammen ved hjælp af magneter, og i den forbindelse cutter bluetooth-forbindelsen. Jeg bruger dem både til løb og som almindeligt tale-headset. Er meget tilfreds!
Andre end mig, der har mærkelige ører, som ikke kan holde på almindelige høretelefoner a la dem, der hører med til telefoner? 😀
4 Comments CATEGORIES: Test og anmeldelser TAGGED: høretelefoner, Jabra
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·